Document ID: 32006D0572

KOMISJONI OTSUS,
18. august 2006,
millega muudetakse otsust 2005/393/EÜ kitsendustega tsoonide osas, mis on seotud lammaste katarraalse palavikuga Hispaanias ja Portugalis
(teatavaks tehtud numbri K(2006) 3700 all)
(EMPs kohaldatav tekst)
(2006/572/EÜ)
EUROOPA ÜHENDUSTE KOMISJON
võttes arvesse Euroopa Ühenduse asutamislepingut,
võttes arvesse nõukogu 20. novembri 2000. aasta direktiivi 2000/75/EÜ, milles kehtestatakse erisätted lammaste katarraalse palaviku tõrjeks ja likvideerimiseks, (1) eriti selle artikli 8 lõike 3 punkti c ja artikli 19 kolmandat lõiku,
ning arvestades järgmist:
(1)
Direktiiviga 2000/75/EÜ on kehtestatud eeskirjad ja meetmed lammaste katarraalse palaviku vastu võitlemiseks ühenduses, sealhulgas ohustatud tsoonide ja järelevalvetsoonide kehtestamine ning loomade kõnealustest tsoonidest väljaviimise keeld.
(2)
Komisjoni 23. mai 2005. aasta otsusega 2005/393/EÜ lammaste katarraalsest palavikust ohustatud tsoonide ja järelevalvetsoonide ning nendest tsoonidest välja- või läbiveo tingimuste kohta (2) on ette nähtud selliste geograafiliste piirkondade piiritlemine, kus liikmesriigid peavad kehtestama lammaste katarraalsest palavikust ohustatud tsoonid ja järelevalvetsoonid (edaspidi “kitsendustega tsoonid”).
(3)
Hispaania on komisjoni teavitanud, et vektoreid on leitud mitmel uuel kitsendustega tsooni äärealal.
(4)
Seetõttu tuleks kitsendustega tsooni Hispaanias laiendada, võttes arvesse olemasolevaid andmeid vektori ökoloogiliste seoste ja tema hooajalise aktiivsuse muutuste kohta.
(5)
Portugal on komisjoni teavitanud, et Oleirose, Sertã ja Vila de Rei piirkondades ei ole viirust esinenud alates 2005. aasta novembrist.
(6)
Sellest tulenevalt tuleks kõnealuseid piirkondi käsitada lammaste katarraalsest palavikust vabana ning jätta need Portugali põhjendatud taotluse alusel välja kitsendatud tsoonidena loetletud piirkondade hulgast.
(7)
Seetõttu tuleks otsust 2005/393/EÜ vastavalt muuta.
(8)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2005/393/EÜ I lisa muudetakse vastavalt käesoleva otsuse lisale.
Artikkel 2
Käesolevat otsust kohaldatakse alates järgmisest päevast pärast selle avaldamist Euroopa Liidu Teatajas.
Artikkel 3
Käesolev otsus on adresseeritud liikmesriikidele.
Brüssel, 18. august 2006

Labels: 0
3
8
6
18